OzLabs/hebrew-wiki-articles huggingface dataset:
Just the Way You Are (שיר של בילי ג'ואל)

"Just the Way You Are" הוא שיר של בילי ג'ואל מתוך אלבום האולפן החמישי שלו The Stranger משנת 1977, שיצא לאור כסינגל השני מהאלבום בתחילת נובמבר 1977. השיר הפך לסינגל הראשון של ג'ואל שהגיע לטופ 10 בארצות הברית ולטופ 20 הבריטי (הגיע למקומות 3 ו-19 בהתאמה), כמו גם לסינגל הזהב הראשון של ג'ואל בארצות הברית. השיר גם עמד בראש מצעד ההאזנה הקלה של בילבורד במשך כל חודש ינואר 1978.

"Just the Way You Are" זכה בשני פרסי גראמי להקלטת השנה ולשיר השנה בשנת 1979.<ref></ref>

== רקע ==
ג'ואל שיתף שהמלודיה והאקורדים של השיר הזה הגיעו אליו בזמן שהוא חלם.<ref></ref> בריאיון לתוכנית הרדיו של הווארד סטרן ב-16 בנובמבר 2010, ג'ואל אמר שההשראה לכתיבת שם השיר ואיך שהוא נשמע בפזמון נלקחה ישירות מהשורה האחרונה בשיר "Rag Doll" של פרנקי ואלי וארבע העונות, שאגב היה גם השראה גדולה יותר לשיר המאוחר יותר של ג'ואל "Uptown Girl".<ref></ref>

"Just the Way You Are", שג'ואל כתב לאשתו הראשונה (וגם למנהלת העסקית שלו באותה תקופה) אליזבת ובר, לא היה אהוב בתחילה על ג'ואל או על להקתו, וג'ואל החליט במקור לא להפוך את השיר לחלק מ-The Stranger, אך לבקשתן של לינדה רונסטאדט ופיבי סנואו (שתיהן הקליטו באולפנים אחרים באותו בניין באותה תקופה), הוא הסכים להכניס את השיר למיקס הסופי.<ref></ref> עם זאת, מפיק האלבום, פיל ראמון, סתר מאוחר יותר את טענתו של ג'ואל, והצהיר בריאיון כי הם לא יכולים להרשות לעצמם להחריג את השיר מכיוון שלג'ואל לא היה כל כך הרבה חומר לבחור ממנו לאלבום.<ref>The Stranger: 30th Anniversary Edition. "Making of The Stranger Documentary. 2008</ref> השיר גם חולק כמה קווי דמיון ל-"I'm Not in Love" של 10cc, בשל לולאות הקלידים וקלטות הרקע בהן השתמשו ג'ואל וראמון.<ref></ref>

לאחר שג'ואל וובר התגרשו ב-1982, ג'ואל כמעט ולא ביצע את השיר בהופעה חיה אחרי 1986 עד שנות ה-2000, וג'ואל הצהיר בפומבי שהוא לא אוהב לנגן את השיר בהופעה חיה בעקבות גירושיו מאשתו הראשונה. הוא ציין כי במהלך הופעות של השיר בערך בזמן גירושיו הראשונים, המתופף שלו ליברטי דה ויטו היה עושה פרודיה צוחקת על המילים בפזמון כמו "היא קיבלה את הבית. היא קיבלה את המכונית".

כאשר "Just the Way You Are" יצא כסינגל, הוא קוצר ביותר מדקה. ההבדלים הם הסרת הבית השני ודעיכה מוקדמת יותר. ביצוע חי של השיר שימש גם כקליפ. ב-18 בפברואר 1978 הגיע השיר למקום השלישי, וג'ואל ביצע גרסה קצרה יותר של השיר כאורח מוזיקלי באותו יום בסאטרדיי נייט לייב (יחד עם "Only the Good Die Young"). גרסת הסינגל (שדעכה 8 שניות לאחר מכן) נכללה במהדורה הראשונה של Greatest Hits Volume I & Volume II, אך גרסת האלבום המלאה שוחזרה למהדורה המחודשת של אוסף זה.

סולו הסקסופון נוגן על ידי פיל וודס, נגן ג'אז ידוע וזוכה פרס גראמי. הופעתו של וודס בשיר חשפה אותו לקהל רחב יותר והציגה את המוזיקה שלו למעריצי רוק.

== משתתפים ==
* בילי ג'ואל - שירה, פנדר רודס
* יו מקראקן - גיטרה אקוסטית
* סטיב בורג - גיטרה אקוסטית
* דאג סטגמאייר - גיטרה בס
* ליברטי דה ויטו - תופים
* ראלף מקדונלד - כלי הקשה
* פיל וודס - סקסופון אלט
* פטריק ויליאמס - תזמור

=== הפקה ===
* פיל ראמון - מפיק, מהנדס
* ג'ים בוייר - מהנדס

== קישורים חיצוניים ==

== הערות שוליים ==

קטגוריה:שירי 1977
קטגוריה:סינגלים מ-1977
קטגוריה:סינגלים מ-1978
קטגוריה:שירים באנגלית
קטגוריה:בלדות משנות ה-1970
קטגוריה:זוכי פרס גראמי להקלטת השנה
קטגוריה:זוכי פרס גראמי לשיר השנה
קטגוריה:סינגלים בהוצאת קולומביה רקורדס
PG רוקסט

PG רוקסט (בשוודית: PG Roxette) היא להקת פופ-רוק שוודית אשר נוסדה על ידי פר גסל בשנת 2021.

== היסטוריה ==
בספטמבר 2021 פר גסל, הלנה יוספסון, דיה נורברג, קלרנס אופרמן, מגנוס בורייסון, כריסטופר לונדקוויסט ויונאס איזקסון יצרו בשיתוף פעולה, תחת שם הבמה "PG רוקסט", את גרסת הכיסוי לשיר "Nothing Else Matters" של מטאליקה לאלבום המחווה The Metallica Blacklist.

בשנת 2022, פר גסל הצהיר במדיה שלהקת רוקסט, אשר בה היה חבר בין השנים 1986 עד מותה של הזמרת מארי פרדריקסון בשנת 2019, תמשיך להתקיים תחת שם הבמה PG רוקסט. וציין כי "מאז שנות ה-80 כל החיים שלי סובבים סביב רוקסט ועד היום זה עדיין מה שהכי מרגש אותי. בהתחלה לא הייתי בטוח באיזו דרך ללכת, אבל ככל שעבר הזמן נהיה ברור לי שאני מעוניין להמשיך בזה. אני רוצה לשמור על המורשת של רוקסט בחיים". בנוסף לכך גסל אמר גם ש: "להחליף את מארי זה בלתי אפשרי, וזו אף פעם לא הייתה כוונתי. העידן של רוקסט שחלקנו יחד היה התגשמות פנטזיה שיצא לנו לחוות ביחד. אני מצפה להמשיך את המסע הזה, אבל בדרך אחרת. אם מארי עדיין הייתה איתנו, כמובן שהיינו עושים זאת ביחד".

אלבום האולפן הראשון של רוקסט PG אשר נקרא יצא באוקטובר 2022. בהפקת האלבום השתתפו הזמרות הלנה יוספסון ודיה נורברג אשר לקחו בעבר חלק בהפקת שיריו של גסל באלבומי הסולו שלו או כזמרות רקע בסבבי ההופעות המאוחרים של להקת רוקסט. האלבום הוקלט יחד עם עוד מספר אנשים שהיו מעורבים בהפקת האלבומים של להקת רוקסט, כולל המפיק והקלידן קלרנס אופרמן, הגיטריסטים יונאס איזקסון וכריסטופר לונדקוויסט, והבסיסט מגנוס בורייסון. לפני שהאלבום יצא לשווקים פורסמו שני סינגלים מתוכו - "The Loneliest Girl in the World" ו-"Walking on Air", שהאחרון שבהם נכתב במקור לפסקול הסרט "אהבה בשחקים: מאווריק".

בנובמבר 2022 הוציאה הלהקה את הסינגל "Wish You the Best for Xmas".

באפריל 2023 הלהקה הוציאה את המיני-אלבום "Incognito" שהכיל ארבע רצועות.

== דיסקוגרפיה ==
=== אלבומי אולפן ===
* 2022: 

=== מיני אלבומים ===
* 2023: Incognito

=== סינגלים ===
{| class="wikitable plainrowheaders" style="text-align:center;"
|+
! rowspan="1" scope="col" style="width:20em;" | שם השיר
! rowspan="1" scope="col" style="width:1em;" | שנה
! rowspan="1" scope="col" style="width:15em;" | מתוך האלבום
|-
! scope="row"| "The Loneliest Girl in the World"<ref></ref>
|rowspan="4"| 2022
| rowspan="3"| Pop-Up Dynamo!
|-
! scope="row"| "Walking on Air"<ref></ref>
|-
! scope="row"| "My Chosen One"<ref></ref>
|-
! scope="row"| "Wish You the Best for Xmas"<ref></ref>
| לא יצא בשום אלבום
|-
! scope="row"| "Headphones On"<ref></ref>
| rowspan="2"| 2023
| rowspan="2"| Pop-Up Dynamo!
|-
! scope="row"| "The Craziest Thing"<ref></ref>
|-
|}

=== סינגלים נוספים ===
{| class="wikitable plainrowheaders" style="text-align:center;"
|+
! rowspan="1" scope="col" style="width:20em;" | שם השיר
! rowspan="1" scope="col" style="width:1em;" | שנה
! rowspan="1" scope="col" style="width:15em;" | אלבום
|-
! scope="row" | "Nothing Else Matters"
| 2021
| The Metallica Blacklist
|-
|}

== קישורים חיצוניים ==

==הערות שוליים==

קטגוריה:להקות שהוקמו בשנת 2021
קטגוריה:להקות שוודיות
קטגוריה:רוקסט
רועי זפרני

רועי זפרני (נולד ב-1 בינואר 1984) הוא סופר, במאי, תסריטאי ומשפיען רשת ישראלי.

== ביוגרפיה ==
רועי זפרני נולד בראשון לציון. בוגר תואר ראשון ללימודי תקשורת וקולנוע בבית הספר לחינוך של סמינר הקיבוצים, בוגר תואר שני ללימודי מנהל עסקים עם התמחות בשיווק, ובוגר לימודי תסריטאות באוניברסיטת קליפורניה בלוס אנג'לס שם כתב שניים מספריו שהפכו לרבי מכר, כנפיים מנייר ומקולל.

ב-2009 פרסם זפרני את הסרט התיעודי הראשון שלו, "On Tiptoes" (בעברית: "על קצות האצבעות"), סיפור על אמא לילדה עם עיכוב התפתחותי, שנלחמת למען עתיד טוב לבת שלה. באותה שנה ביים את הסרט "גביע דייוויס: הדרך אל הגמר".

ב-2013 פרסם סרט תיעודי נוסף בשם "The Other Dreamers" (בעברית: "החולמים האחרים") המספר על חייהם של 4 ילדים בעלי מוגבלות פיזית, הסרט זכה להערכה רבה ובפרס ההצטיינות של תחרות הסרטים הקצרים הטובים ביותר, באותה השנה ערך את עונה 2 של הסדרה האמריקאית-קנדית "הצעת הייעוץ". 

ב-2021 ביים זפרני סרט עלילתי קצר בשם "Over The Wall" שפורסם בערוץ היוטיוב [https://www.youtube.com/@Omeleto/videos Omeleto], הסרט מתאר סיפור חברות בין ילד ישראלי וילד פלסטיני המצליחים לתקשר באמצעות חור בחומת עזה. הסרט הוקרן בעשרות פסטיבלים בעולם וזכה בפרסים בינלאומיים.

ב-13 באוקטובר 2022 התחיל רועי לפרסם סרטונים ברשת החברתית יוטיוב כחלק מהפרויקט "סיפור על סיפור" בהם הסביר על כתיבת ספרים ותסריטים ועל יצירת סרטים. לאחר כמה זמן התחיל רועי לפרסם את סרטוניו בפלטפורמות אחרות כגון טיקטוק ופייסבוק בהן זכה להכרה נרחבת, כיום לרועי משתמש טיקטוק בעל 15 אלף עוקבים בו הוא מפרסם סרטונים על דרכים לבניית סיפור, ומשתף חוויות שעבר בחייו. 

במאי 2024 הוציא את "להתחיל מחדש - המוות של ג'ו", ספר ראשון בסדרה. כל ספריו של זפרני היו לרבי מכר.

== יצירותיו ==
==== סרטים ====
* החולמים האחרים
* על הקצה
* עד הסוף אמיר
* גביע דייוויס: הדרך אל הגמר
* על קצות האצבעות
* אסי דיין: מר נפש
* מעבר לחומה

==== ספרים ====
* החילזון שעזב את הבית
* כנפיים מנייר
* מקולל
* להתחיל מחדש

== קישורים חיצוניים ==

* 
* 
* 
* 
* [https://www.youtube.com/watch?v=XjMi-Ldz820&t=475s Over The Wall], באתר יוטיוב

== הערות שוליים ==

קטגוריה:סופרים ישראלים
קטגוריה:במאים ישראלים
קטגוריה:תסריטאים ישראלים
קטגוריה:ישראלים שנולדו ב-1984
קטגוריה:ראשון לציון: אישים
עמנואל שארפ

עמנואל כריסטופר שארפ (באנגלית: Emanuel Christopher Sharp; נולד ב-7 במרץ 2004) הוא כדורסלן אמריקאי-ישראלי המשחק בעמדות הרכז והקלע בקבוצת כדורסל המכללות של אוניברסיטת יוסטון .

== קריירת תיכונים ומכללות ==
שארפ נולד בתל אביב בזמן שאביו דריק שיחק במכבי המקומית. הוא גדל בהרצליה עד גיל 13, אז עבר עם משפחתו לטמפה שבפלורידה, ארצות הברית.

הוא למד בבתי הספר התיכוניים בלייק ובישופ מקלוכלין, בהם אימן אביו. בשנת ה שלו, עונת 2019/20 נבחר לשחקן השנה בדרג 5A לאחר שקלע בממוצע 31.9 נקודות למשחק, בין 20 הראשונים בכל ארצות הברית, ובעונה הבאה נבחר לשחקן המצטיין בדרג 3A והוביל את בישופ מקלוכלין לראשונה לגמר. הוא סיים מוקדם את התיכון לאחר שנפצע ולא שיחק את שנתו האחרונה.

שארפ דורג במקום ה-60 במחזור שלו על ידי ESPN וקיבל הצעות לשחק כדורסל מכללות בכ-15 אוניברסיטאות, בהן אוניברסיטת אריזונה, אוניברסיטת פלורידה, ג'ורג'יה טק, אוניברסיטת לואיוויל ואוניברסיטת טקסס טק, אך ב-14 במאי 2021 הודיע שהתחייב לאוניברסיטת יוסטון. בעונת 2021/22 לא שיחק עם הקבוצה, אך התאמן ונסע עימה למשחקים.

ב-7 בנובמבר 2022 הוא ערך את הופעת הבכורה שלו במכללות בניצחון על צפון קולורדו וקלע 11 נקודות, כולל 3 שלשות, במשחק הפתיחה של העונה. ב-21 בדצמבר רשם שיא קריירה של 18 נקודות עם 6 שלשות בניצחון 83–44 על מק'ניז, ונבחר ל השבוע באזור ה-AAC. בעונתו הראשונה במכללות, בה הגיעה יוסטון לגמר טורניר ה-AAC ולשמינית גמר טורניר אליפות המכללות בכדורסל, הוא העמיד ממוצעים של 5.9 נקודות ו-2.2 ריבאונדים למשחק ונבחר לחמישיית הפרשמנים ב-AAC.

בעונת הסופומור שלו הוא הפך לשחקן חשוב יותר בקבוצה, פתח בחמישייה ב-30 מתוך 35 משחקים והעלה את ממוצע הנקודות שלו ל-12.3 למשחק. הוא הגיע עם קבוצתו לגמר טורניר אזור הביג 12 ובסיבוב השני של טורניר ה-NCAA קלע שיא קריירה של 30 נקודות עם 7 שלשות בניצחון 100–95 בהארכה על אוניברסיטת טקסס A&M. בסיבוב הבא הודחה קבוצתו על ידי אוניברסיטת דיוק.

== קריירה בנבחרת ==
לשארפ אזרחות ישראלית והוא שיחק בנבחרת ישראל בכדורסל עד גיל 16 באליפות אירופה לקדטים 2019, בה סיים כמלך הסלים עם 25 נקודות, לצד 6 ריבאונדים ו-1.1 אסיסטים בממוצע למשחק. בהפסד 80–93 לליטא במשחקי הדירוג הוא רשם דאבל דאבל של 29 נקודות ו-12 ריבאונדים.

== חיים אישיים ==
שארפ הוא בנו של דריק שארפ מאשתו השנייה, שחקנית הכדורסל הקנדית טינה אליסון, ועל כן הוא יכול לשחק בנבחרת קנדה בכדורסל. אחיו למחצה הוא הכדורסלן די ג'יי שארפ, המשחק במכבי חיפה מהליגה הלאומית בכדורסל, ויש לו עוד שלושה אחים: גבריאל, נואה ומאיה.

== קישורים חיצוניים ==

*[https://www.fiba.basketball/en/player/271529/Emanuel-Christopher-Sharp פרופיל], באתר פיב"א
*
*
*
*
*

== הערות שוליים ==

קטגוריה:כדורסלנים אמריקאים
קטגוריה:כדורסלנים ישראלים
קטגוריה:כדורסלנים ישראלים בליגת המכללות בארצות הברית
קטגוריה:כדורסלני אוניברסיטת יוסטון
קטגוריה:ישראלים שנולדו ב-2004
קטגוריה:אמריקאים שנולדו ב-2004
גמול השתלמות

גמול השתלמות הוא מרכיב שכר חודשי המשולם בישראל לעובדים אשר יצאו להשתלמות מקצועית מטעם העבודה. מדובר באמצעי עידוד ללמידה והשתלמות מקצועית, המכיר בחשיבות ההמשך התפתחותי והקידום המקצועי של העובדים. גמול זה מיועד לתמריץ עובדים להרחיב את ידיעתם ולשפר את מיומנויותיהם באופן שיתרום לפיתוח האישי והמקצועי שלהם ולתרומתם לארגון.<ref></ref>

גמול השתלמות ניתן במסגרת הסכמים קיבוציים במוסדות במגזר הציבורי ולעיתים גם במגזר הפרטי. זכאות לגמול זה נקבעת לפי מספר קריטריונים, כולל רמת ההשכלה, ניסיון לימודי ודרג מינהלי. המטרה היא לעודד עובדים להמשיך ולהעמיק את השכלתם ולהתמקצע בתחומים רלוונטיים לעבודתם, תוך הגדלת התרומה לארגון ולשיפור האישי. התהליך כולל הגשת בקשה עם תעודות המעידות על השתלמויות ולימודים רלוונטיים, והגמול משולם כתוספת לשכר העובד בהתאם להסכמים הקולקטיביים או לפוליסת החברה.<ref name=":0"></ref>

במסגרת ההכרה בחשיבות ההשתלמות, המדינה והמעסיקים מקדמים תוכניות שמטרתן לסייע לעובדים להשיג ידע ומיומנויות חדשים. גמול השתלמות נועד להקל על העובדים כלכלית ולעודד אותם לקחת חלק בקורסים ובתוכניות לימודיות, שעשויות לתרום להתפתחותם האישית והמקצועית. הליך הזכאות לגמול מותנה במספר קריטריונים, אשר מטרתם להבטיח כי ההשתלמות אכן תורמת לעובד ולארגון בו הוא עובד. כמו כן, הקריטריונים מקפידים על כך שההשתלמות תהיה בתחום הרלוונטי לעבודת העובד ושהיא תורמת לרחבת הידע ולהעמקת ההבנה בתחום זה.<ref name=":0" />

== הערות שוליים ==

קטגוריה:תגמול עובדים
Cinderella (שיר של פיוצ'ר, מטרו בומין וטראוויס סקוט)

"Cinderella" (בעברית: "סינדרלה") הוא שיר של הראפר האמריקאי פיוצ'ר, המפיק המוזיקלי האמריקאי מטרו בומין והראפר האמריקאי טראוויס סקוט. השיר יצא לאור ב-22 במרץ 2024, על ידי חברות התקליטים פריבנדז, בומינאטי, אפיק וריפבליק כרצועה תשיעית מתוך אלבום האולפן המשותף של פיוצ'ר ובומין, We Don't Trust You.<ref></ref>

== רקע ==
בשלהי 2023, הודלפו קטעים של השיר לרשתות החברתיות X ויוטיוב; בשיר היו חלקים שלא הושלמו, אשר והושלמו באמצעות בינה מלאכותית.<ref name="auto"></ref> בתחילה, טענו מעריצים שהשיר יהווה חלק מאלבום האולפן הרביעי של טראוויס סקוט, Utopia.<ref name="auto"/><ref></ref> לאחר מכן, השיר פורסם באופן לא רשמי, תחת השם "Utopia Cinderella", וצבר 3 מיליון השמעות בספוטיפיי, וגרסה אחרת של השיר ביטיוב צברה למעלה ממיליון צפיות.<ref></ref>

ב-18 במרץ 2024, ביצעו פיוצ'ר ומטרו בומין את השיר יחד עם סקוט בפסטיבל ההיפ הופ שהתקיים בקליפורניה.<ref></ref><ref></ref>

== ביקורות ==
מייקל ספונרה מהמגזין בילבורד ציין ש-"Cinderella" הוא השיר טוב ביותר מתוך We Don't Trust You.<ref name="auto1"></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2024
קטגוריה:שירי פיוצ'ר
קטגוריה:שירי מטרו בומין
קטגוריה:שירי טראוויס סקוט
קטגוריה:שירים באנגלית
קטגוריה:שירים שנכתבו על ידי מטרו בומין
קטגוריה:שירים שהופקו על ידי מטרו בומין
סינדרלה
ברוד (מטבע)

מטבע ברוד משנת 1656
ברוד היה מטבע אנגלי בשווי 20 שילינג שהונפק על ידי הפרוטקטורט ב-1656. זהו מטבע זהב מחורק במשקל 9.0-9.1 גרם ובקוטר של 29–30 מילימטרים, שעוצב על ידי תומאס סיימון (נקרא גם סימונדס).

החלק הקדמי של המטבע מתאר את הלורד פרוטקטור אוליבר קרומוול כקיסר רומי עטור פרסים, עם הכתובת הלטינית:

בחלק האחורי, נראה מגן העטור בכתר המתאר את זרועות חבר העמים, והכתובת "שלום מבקשים דרך מלחמה 1656" (PAX QVAERITVR BELLO 1656).

ערכו הנוכחי של מטבע זה כשהוא במצב טוב, נע בין 27,000 עד 54,000 ליש"ט מכיוון שהמטבעות נדירים מאוד, אך בדרך כלל לא שחוקים מאוד, אם כי מר פינקרטון, שכתב בתקופה בה המטבעות הונפקו, ציין שרבים מהמטבעות שהיו במחזור היו שחוקים עד כדי כך שהם היו כמעט שטוחים.

גרסת של המטבע, עם כיתוב בקצה ידועה בשם מטבע חמישים שילינג. מטבע זה נדיר ביותר, ויש מעט מאוד דוגמאות שכן הוא כנראה שימש כתבנית.

== הערות שוליים ==

קטגוריה:מטבעות אירופה
קטגוריה:אנגליה: היסטוריה
קטגוריה:מטבעות שיצאו משימוש
הנפה של אטקין

בתורת המספרים, הנפה של אטקין היא אלגוריתם מודרני למציאת כל המספרים הראשוניים עד למספר שלם שצוין. בהשוואה לנפה של ארטוסתנס, המסמנת כפולות ראשוניים, הנפה של אטקין עושה עבודה מקדימה ולאחר מכן מסמנת כפולות של ריבועים ראשוניים, ובכך משיגה מורכבות אסימפטוטית תאורטית טובה יותר. האלגוריתם נוצר בשנת 2003 על ידי ארתור אטקין ודניאל ג'יי ברנשטיין.<ref name="paper">A.O.L. Atkin, D.J. Bernstein, [http://www.ams.org/mcom/2004-73-246/S0025-5718-03-01501-1/S0025-5718-03-01501-1.pdf Prime sieves using binary quadratic forms], Math. Comp. 73 (2004), 1023-1030.</ref>

== אלגוריתם ==
באלגוריתם:
* כל השאריות הן שאריות מודולו - שישים (חילוק המספר ב-60 והחזרת השארית).
* כל המספרים, כולל ו - , הם מספרים שלמים חיוביים.
* "היפוך ערך" ברשימת הנפה משמעו שינוי הסימון (ראשוני או לא ראשוני) לסימון ההפוך.
* פעולות אלו מובילות לכך שמספרים עם מספר אי-זוגי של פתרונות למשוואה המתאימה עשויים להיות ראשוניים (אם הם גם חסרי ריבועים), ומספרים עם מספר זוגי של פתרונות הם מספרים מרוכבים.
אתחול
# יצירת רשימת תוצאות, הכנסת המספרים הראשוניים הקטנים 2, 3 ו-5 לתוך הרשימה.
# יצירת רשימת נפה המכילה תא לכל מספר שלם חיובי. כל התאים ברשימה מסומנים תחילה כלא-ראשוניים.
לולאה ראשית

עבור כל ערך n ברשימת הנפה, נחלק את n c=ב-60 ואת השארית נסמן ב-r:
* אם r שווה ל-1, 13, 17, 29, 37, 41, 49 או 53, הפוך את הסימון עבור כל פתרון אפשרי למשוואה 4x² + y² = n.
* אם r שווה ל-7, 19, 31 או 43, הפוך את הסימון עבור כל פתרון אפשרי למשוואה 3x² + y² = n.
* אם r שווה ל־11, 23, 47 או 59, הפוך את הסימון עבור כל פתרון אפשרי למשוואה 3x² - y² = n כאשר x > y.
* אם r שווה לכל ערך אחר, התעלם ממנו לחלוטין.
לולאה פנימית
# התחל עם המספר הקטן ביותר ברשימת הנפה.
# קח את המספר הבא ברשימת הנפה שעדיין מסומן כראשוני.
# הוסף את המספר לרשימת התוצאות.
# רבע את המספר וסמן את כל כפולות הריבוע שלו כלא-ראשוניות. שימו לב שאין צורך לסמן כפולות שניתנות לחלוקה ב-2, 3 או 5.
# חזור על שלבים 4 עד 7 עד שנגמרה רשימת הנפה.

תיאור זה מספק סקירה כללית של האלגוריתם ולא את היישום המלא שלו.

== הסבר ==
האלגוריתם מתעלם לחלוטין מכל מספרים עם שארית מודולו 60 שמתחלקת ב-2, 3 או 5, זאת משום שמספרים עם שארית מודולו 60 המתחלקים באחד משלושת הראשוניים הללו מתחלקים בעצמם באותו ראשוני.

לכל המספרים עם מודולו 60 השארית 1, 13, 17, 29, 37, 41, 49 או 53 יש שארית מודולו 4 של 1. המספרים הללו הם ראשוניים אם ורק אם מספר הפתרונות ל הוא אי זוגי והמספר הוא ללא ריבוע.

לכל המספרים עם מודולו 60 שארית 7, 19, 31 או 43 יש שארית מודולו 6 של 1. המספרים הללו הם ראשוניים אם ורק אם מספר הפתרונות ל הוא אי זוגי והמספר לא מתחלק במספר ריבועי.

לכל המספרים עם מודולו 60 שארית 11, 23, 47 או 59 יש מודולו 12 שארית של 11. המספרים הללו הם ראשוניים אם ורק אם מספר הפתרונות ל הוא אי זוגי והמספר לא מתחלק במספר ריבועי.

אף אחד מהראשוניים הפוטנציאליים אינו מתחלק ב-2, 3 או 5, כך שהם לא ניתנים לחלוקה בריבועים שלהם. זו הסיבה שבדיקות חלוקה במספרים ריבועיים לא כוללות 2 <sup>2</sup>, 3 <sup>2</sup> ו-5 <sup>2</sup>.

== ראו גם==
* הנפה של ארטוסטנס

==הערות שוליים==

קטגוריה:מבחני ראשוניות
קטגוריה:תורת המספרים
קטגוריה:מספרים ראשוניים
ברוד ביי

ברוד ביי הוא אגם מים מתוקים הממוקם במחוז קרול במזרח ניו המפשייר בעיירות פרידום ואוסיפי. ברוד ביי הוא חלק משרשרת של ארבעה אגמים עם מפלסי מים זהים, בשל סכר הממוקם במורד הזרם במפלי אפינגהם. במעלה הזרם, תעלה מחברת את ברוד ביי לאגם אוסיפי, בעוד ערוץ מוביל במורד הזרם דרך מפרץ ליוויט ומפרץ ברי עד לתחילתו של נהר האוסיפי, הזורם מזרחה למיין ולנהר סאקו.

ברוד ביי מסווג כאגם דיג במים קרים וחמים, עם מינים שנצפו כולל בס גדול לוע, בס קטן לוע, טרוטת עין-הקשת, טרוטת האגמים, סלמון אטלנטי וחמנוניים.<ref name="NHFG"></ref>

== הערות שוליים ==

קטגוריה:ניו המפשייר: גאוגרפיה
קטגוריה:ארצות הברית: ימות ואגמים
גיז'רמו פרנצ'לה

גיז'רמו הקטור פרנצ'לה (בספרדית Guillermo Héctor Francella; נולד ב-14 בפברואר 1955 בבואנוס איירס) הוא שחקן, קומיקאי, מפיק ובמאי ארגנטינאי. הופיע בטלוויזיה, בקולנוע ובתיאטרון, ושיחק בכמה מהסרטים
המצליחים ביותר בארגנטינה ובאמריקה הלטינית, בהם הסרט זוכה פרס אוסקר לסרט הבין-לאומי הטוב ביותר הסוד בעיניהם.

== ביוגרפיה ==
בנם של אדלינה רדונדו וריקרדו הקטור פרנצ'לה - עובד בנק, מורה להתעמלות ומאמן הרמת משקולות. שני מבין שני אחים.

קיבל תואר ראשון בשנת 1972. לאחר מכן המשיך בלימודי עיתונאות. לאחר שקיבל תואר עיתונאי החל לעבוד במגזין Gente, שם שימש כעיתונאי במשך שלושה חודשים עד שפוטר. כמו כן עבד כמוכר בחנות בגדים, כמוכר ביטוח וכחבר בחברת נדל"ן עם דודו.

== קריירת משחק ==
לאחר שסיים את לימודיו בבית הספר התיכון, הופיע במחזה עם כמה חבריו לכיתה, הקומדיה "Charlatanes" מאת חוליו פ. אסקובר. השתתף גם כניצב בסרט Los caballeros de la cama redonda.

בשנת 1985 צילם את סרטו הראשון, El telo y la tele. ב-1998 שיחק לצד נטליה אוריירו בסרט "ארגנטינאי בניו יורק", מהסרטים הבולטים בהם שיחק. ב-2008 שיחק בסרט המקסיקני "רודו וקורסי". ב-2009 שיחק בסרט הסוד בעיניהם. ב-2013 שיחק בקומדיה הרומנטית Corazón de León שצולם בבואנוס איירס.

ב-2015 שיחק בסרט "השבט" בתפקיד ארכימדס פוסיו, יחד עם פיטר לנסאני ששיחק את בנו. ב-2020 שיחק בסרט "שוד המאה".

=== פרסים ===
* זכה בפרס מרטין פיירו 6 פעמים, והיה מועמד לפרס 6 פעמים נוספות.
* 2009 - פרס סור על הסרט "הסוד בעיניהם" ופרס קלרין .
* 2010 - פרס CEC ופרס קונדור הכסף .
* 2011 - פרס לשחקן הטלוויזיה הטוב ביותר של העשור מטעם קרן קונקס .
* 2015 - שני פרס אסטרז'ה דה מאר על הופעתו בקומדיה "Dos pícaros sinvergüenzas"
* 2016 - פרס פלטינו 

== חיים אישיים ==
פרנצ'לה הוא קתולי, נשוי למריה אינס ברניה ולהם שני ילדים: ניקולס פרנצ'לה (נולד ב-1990) וג'והנה פרנצ'לה (נולדה ב-1993), שניהם שחקנים.

== קישורים חיצוניים ==

* [https://www.instagram.com/guille_francella/ עמוד המעריצים הרשמי של גיז'רמו פרנצ'לה], באתר אינסטגרם
* [https://www.rottentomatoes.com/celebrity/guillermo_francella Guillermo Francella], באתר Rotten Tomatoes

2024 03
קטגוריה:שחקני קולנוע וטלוויזיה ארגנטינאים
קטגוריה:שחקני תיאטרון ארגנטינאים
קטגוריה:ילידי 1955
דוד יפרח (שדות דן)

דוד יפרח הוא ראש המועצה האזורית שדות דן מאז 2014.

== ביוגרפיה ==
דוד יפרח מתגורר ביגל.

בשמחת תורה ה'תשע"ד נפטר ראש המועצה האזורית שדות דן מנשה משה, בעקבות כך נערכו בכ"א בטבת ה'תשע"ד, 24 בדצמבר 2013 בחירות מיוחדות לראשות המועצה. יפרח נתמך בידי הרב מרדכי שמואל אשכנזי רב היישוב כפר חב"ד שבמועצה.<ref></ref>

ב-2018 הוביל את שינוי שם המועצה האזורית ל"מועצה האזורית שדות דן", לאחר שטען כי השם הקודם "עמק לוד" אינו מייצג את אופי היישובים במועצה. שם המועצה נבחר בבחירות מיוחדות שנערכו בנושא.

בבחירות 2018 הוכרז כמועמד יחיד וזכה לקדנציה שנייה בתמיכת כל ראשי הוועדים המקומיים במועצה.<ref></ref><ref></ref>

בבחירות 2024 התמודד מולו יובל שטרית מחמ"ד, יפרח ניצח עם 59.3% מהקולות.

== הערות שוליים ==

קטגוריה:יגל: אישים
קטגוריה:ראשי המועצה האזורית שדות דן
אברהים אלהואשלה

אברהים אלהואשלה (בערבית: ابراهيم الهواشلة) הוא פוליטיקאי ערבי-ישראלי שכיהן כראש המועצה הראשון במועצה אזורית נווה מדבר.

== ביוגרפיה ==
אברהים אלהואשלה מתגורר בקסר א-סיר.

ב-29 בנובמבר 2016, נערכו בחירות מיוחדות לראשות המועצה אזורית נווה מדבר אלהואשלה קיבל 887 קולות שהם 49% מקולות הבוחרים.

בבחירות ב-2024 הפסיד לסלאמה עדיסאן וקיבל 1,635 קולות שהם 44.2% מקולות הבוחרים.

== הערות שוליים ==

קטגוריה:ראשי המועצה האזורית נווה מדבר
קטגוריה:ערבים בראשות רשויות מקומיות בישראל
קטגוריה:ישראלים שנולדו במאה ה-20
רחוב קיראי

הקיראי, הרחוב הכי הכי בודפשטי
החיים התוססים של רחוב קיראי ב-1929
רחוב קיראי (פירושו רחוב המלך) (בהונגרית: Király utca; הוא אחד הרחובות החשובים על גבול רובע 6 טרזווארוש ורובע 7 ארז'בטווארוש בבודפשט, בין כיכר דיאק פרנץ לבין כיכר לבלדה (Lövölde tér). אורכו 1.6 קילומטרים והוא מאונך לקטע של שדרת טרז בשדרה הגדולה. הקטע הפנימי בין כיכר דיאק פרנץ לבין רחוב נאג'מזה (Nagymező utca) הוא חלק מ"רובע הבילויים" והוא עמוס במסעדות ובתיירים, עם עומס תנועה נמוך וצמתים צרים. זהו גם הגבול הצפון מערבי של הרובע היהודי ההיסטורי וקורותיו שזורים בתולדות יהדות פשט ובודפשט. הקטע החיצוני בין רחוב נאג'מזה לבין כיכר לבלדה עמוס הרבה יותר. יש בו שירות טרוליבוסים תכוף וחנויות רבות.

שמו בא משם הפונדק König von Engelland, שניצב בזמנו בכיכר דיאק פרנץ של היום. הצד הזוגי של שדרת אנדראשי וסביבתו ההיסטורית בין רחוב נאג'מזה ושדרת טרז הוא הגבול אזור המורשת העולמית המוכרז.

== שינויים בשמות ==
בשנות ה-40 של המאה ה-18,הקטע המזרחי שלו נקרא Mittermeyerischegasse, והמערבי Lerchenfeldgasse. מסביבות 1786 שמו היה Englischegasse (רחוב אנגלי) ומשנת 1790 Engelische König Gasse (רחוב המלך המלאך). משנת 1810 הרחוב נקרא Englischer König Gasse (רחוב המלך האנגלי), משנת 1820 נקרא Drei König Gasse (רחוב שלושת המלכים), בהתייחס לקונגרס וינה. בין השנים 1950-1990 שמו היה רחוב מאיאקובסקי.

== אתרים בעלי עניין ==
רוב האטרקציות של הרחוב נופלות על הקטע שבין כיכר דיאק פרנץ לבין השדרה הגדולה. חלק ניכר קשור לתולדות יהדות בודפשט.

במספר 27, נמצא בית הקפה של מור אונגרליידר בשם קפה ונציה, שם הוצגו לראשונה בהונגריה סרטי קולנוע בסביבות 1891–1892. הסייף בעל מדליות הזהב האולימפיות אטילה פטשאואר נולד בבית הִילד (Hild) שהוא מס' 36, הסופר דז'ה סומורי נולד במספר 37. אחת היציאות מגטו בודפשט נפתחה בצומת רחוב קיראי - רחוב קיש דיאופה (Kis Diófa utca).

באזור שבין השדירה הגדולה לבין כיכר לבלדה יש פחות מבנים רומנטיים או קלאסיים ויותר בנייני דירות אקלקטיים. במספר 71 נוסד ב-1903 ופעל תיאטרון קיראי, בחלק הזה של הרחוב נולד וגדל אנדי גרוב, ממייסדי חברת אינטל, (בבית מס' 73), יוג'ין ויגנר (פיזיקאי זוכה פרס נובל, נולד בבית מס' 76). פרנץ ארקל גר באזור זה (בבית מס' 84) לאו ויינר, וגם דיולה קאבוש גרו מאוחר יותר באותו הבניין (בבית מס' 76).

== תחבורה ציבורית ==
החשמלית שנסעה ללא סימן משנת 1906, אחר כך עם המספר 10 משנת 1910 הוחלף ב-11 בדצמבר 1949 בקו 70 של טרוליבוס ובשנת 1957 החל את פעולתו גם קו 78, שנוסע בקטע ארוך במסלול חופף לקו 10.

== לקריאה נוספת ==
<div class="mw-content-ltr">
* [https://web.archive.org/web/20140821060945/http://mnytud.arts.unideb.hu/nevtan/informaciok/pisa/tsm-m.pdf T. Somogyi Magda: Budapesti utcanévváltozások 1989 után]
* Sárközi Mátyás: A Király utcán végestelen végig, Kortárs Kiadó, 2006, 
* Budapest Teljes Utcanévlexikona (Sprinter Kiadó, 2003)
</div>

== קישורים חיצוניים ==

* [https://web.archive.org/web/20110910184144/http://inforadio.hu/hir/kultura/hir-25807 סיפורו של הרחוב הגרוע ביותר] (מתוך רחוב קיראי; אינפורדיו, 26 בפברואר 2006)
* [https://hvg.hu/plazs/20150226_Utcamustra_A_Kiraly_utca_a_legeslegpestib קיראי: הרחוב הכי הכי ביותר של בודפשט]

קטגוריה:בודפשט: מבנים
קטגוריה:בודפשט: תחבורה
ג'ון טאונסנד הבן

ג'ון גיליס טאונסנד הבן (באנגלית: .John Gillis Townsend Jr; ) היה איש עסקים ופוליטיקאי אמריקאי מדלאוור, איש המפלגה הרפובליקנית, שכיהן כחבר בית הנבחרים של דלאוור בשנים 1903–1905, כמושל דלאוור ה-55 בשנים 1917–1921, וכסנאטור מטעמה בשנים 1929–1941.
==ראשית חייו==
ג'ון טאונסנד נולד בעיירה בישופוויל שבמרילנד, כבנם של ג'ון גיליס טאונסנד האב ומרדית' דוקס טאונסנד. הוא נשא לאישה את ג'ני קולינס, ולשניים נולדו שבעה ילדים. רעייתו נהרגה בתאונת דרכים ב-1919 בעת כהונתו כמושל.
==קריירה עסקית==
כאשר חוברה בישופוויל לרשת הרכבות, למד טאונסנד טלגרפיה ונשכר לעבודה בחברת הרכבות של פנסילבניה. עד מהרה הוא הבין את הצורך באדני רכבות, ופתח מנסרה לייצורם, והחל למכור אותם. ב-1896 הוא עבר עם משפחתו לסלביוויל שבדלאוור, שם הוא החל לעסוק בגידול תותים. עד מהרה הוא נודע כ"מלך התותים". לצורך ניהול יעיל יותר של עסקיו, הוא פתח בנק משל עצמו, חברת הנאמנות של בוליטמור, שהיה לבנק השני בגודלו במדינה. חברת טאונסנד עברה לעסקי בשר עוף, תירס וסויה. בערוב ימיו של טאונסנד הייתה החברה לאחד מעסקי החקלאות הגדולים והמגוונים ביותר בדלאוור. הוא המשיך בעסקיו גם לאחר שנכנס לפוליטיקה, ושב לנהל אותם כאשר פרש ממנה.
==מושל ומחוקק בדלאוור==
טאונסנד נבחר לבית הנבחרים של דלאוור וכיהן בו בשנים 1903–1905. כחבר בסיעתו של ג'. אדוארד אדיקס במפלגה הרפובליקנית, או כפי שנקראה, "הרפובליקנים של האיחוד". ב-1916 הוא נבחר כמושל דלאוור לאחר שהביס את מועמד המפלגה הדמוקרטית ג'יימס ה. יוז, עורך דין מדובר. הוא כיהן כמושל מ-16 בינואר 1917 ועד 18 בינואר 1921.
==סנאטור==
ב-1928 נבחר טאונסנד לסנאט של ארצות הברית לאחר שהביס את הסנאטור המכהן, תומאס פ. בייארד הבן, ונבחר לתקופת כהונה שנייה ב-1934 לאחר שהביס את חבר בית הנבחרים לשעבר, וילבור ל. אדמס מהמפלגה הדמוקרטית. ב-1940 הוא נוצח כאשר ניסה להתמודד לתקופת כהונה שלישית בסנאט על ידי הדמוקרט ג'יימס מ. טאנל.

בקונגרס ה-71 בשנים 1931–1933 שימש טאונסנד כיושב ראש ועדת הכללים והניהול של הסנאט. הוא גם היה חבר ועדת הר ראשמור ב-1939 וב-1940.
==מותו==
ג'ון טאונסנד הבן נפטר ב-פילדלפיה ב-10 באפריל 1964. הוא נטמן בבית הקברות רד מנס שבסלביוויל.
==לקריאה נוספת==
<div style="direction: ltr;">
* Sobel, Robert, and John Raimo, eds. [https://archive.org/details/biographicaldire0001sobe/page/236/mode/2up Biographical Directory of the Governors of the United States, 1789–1978, Vol. 1], Westport, Conn.; Meckler Books, 1978, pp. 237-238.
* [https://www.amazon.com/Clearing-New-Ground-Life-Townsend/dp/B0014JJS0O Carter, Richard B. (2001). Clearing New Ground, The Life of John G. Townsend Jr. Wilmington, Delaware: The Delaware Heritage Press]
</div>

==קישורים חיצוניים==

* [https://www.nga.org/governor/john-gillis-townsend/ ג'ון טאונסנד הבן] באתר אגודת המושלים הלאומית 
* 
* [https://politicalgraveyard.com/bio/townsend.html#720.89.16 ג'ון טאונסנד הבן] באתר The Political Graveyard 
* 

קטגוריה:מושלי דלאוור
קטגוריה:מושלי מדינות ארצות הברית מהמפלגה הרפובליקנית
קטגוריה:חברי הסנאט של ארצות הברית מדלאוור
קטגוריה:סנאטורים חברי המפלגה הרפובליקנית
קטגוריה:חברי האספה הכללית של דלאוור
קטגוריה:אמריקאים שנולדו ב-1871
קטגוריה:אמריקאים שנפטרו ב-1964
דע את עצמך

"דע את עצמך" (באנגלית: Know thyself; ביוונית: ) היא אימרה פילוסופית שהייתה כתובה על המקדש לאל אפולו בדלפי. "דע את עצמך" היא הידועה מבין ה, והיא צוטטה ונותחה רבות לאורך ההיסטוריה. במסורת היוונית, האמירה יוחסה לשבעת חכמי יוון או לאל אפולו עצמו, אך מקורה בפועל כנראה בפתגם עממי.

האיזכור המפורש הקדום ביותר למקסימה הינו מהמאה ה-5 לפנה"ס של הפילוסוף היווני , אם כי ייתכן שהפילוסוף הרקליטוס, שהיה פעיל במאה הקודמת לכך, התייחס אף הוא למקסימה זו ביצירותיו. המשמעות העיקרית של הביטוי, ביישומו המקורי, היתה "דע את גבולותיך", או במובן של ידיעת מידת היכולות של האדם, ידיעת מקומו בסקאלה החברתית, או ידיעת עצמו כבן תמותה. אולם במאה ה-4 לפנה"ס, האימרה פורשה מחדש באופן דרסטי על ידי אפלטון, שסבר שפירושה, בגדול, הוא "דע את נשמתך".

בכתבים מאוחרים יותר על הנושא, אחת התמות השכיחים היתה שניתן לרכוש ידע על העצמי על ידי לימוד היקום, או ידע על היקום על ידי לימוד העצמי. זה הוסבר לעתים קרובות במונחים של אנלוגיה מיקרוקוסמוס-מאקרוקוסמוס, הרעיון שאדם דומה מבחינה מבנית ליקום. נושא נוסף, שעל פי אפלטון ניתן לייחסו לאלקיביאדס, הוא שאדם יכול להכיר את עצמו רק על ידי התבוננות באנשים אחרים.

סופרים נוצרים, יהודים ואיסלאמיים מצאו בכתבים מקבילות שונות למקסימה, שאיפשרו להם לדון בנושא הידע העצמי ללא התייחסות לכתבים פגאניים. בזמן הרפורמציה הפרוטסטנטית, תיאולוגים נוצרים בדרך כלל פירשו את המקסימה כעיקרון המחייב, ראשית כל, ידיעה כי מקור הנשמה הוא באלוהים, ושנית, ידיעת חטא הטבע האנושי. בכתבים חילוניים של התקופה צצו כמה משמעויות חדשות; ביניהם, ש"דע את עצמך" היה ציווי לחקור את התכונות הפיזיקליות של גוף האדם.

במהלך המאות ה-19 וה-20, רכשה האימרה כמה אסוציאציות חדשות. היא צוטטה תדיר בפילוסופיה ובספרות הגרמנית, על ידי מחברים כמו קאנט, הגל וגתה; היא צוטטה כאנלוגיה של , אחת מ"האמירות הגדולות" של ההינדואיזם; והיא לקחה על עצמה תפקיד חשוב בדיסציפלינה המתפתחת של הפסיכואנליזה, שבה היא התפרשה כציווי להבין את הלא-מודע.

==מקור==

==היסטוריה==

==לקריאה נוספת==
* הראי"ה קוק, אורות הקודש, חלק א, פרק סד: [https://www.jewishjericho.org.il/hebrew/torah/sources/OrotHaKodesh.pdf?&~nfopt(fileDistorted=4330919925542671) קריאה להסתכלות עליונה], (עמ' פג)
==קישורים חיצוניים==

קטגוריה:פילוסופיה יוונית
פסל אירופה

פסל אירופה (המכונה גם אחדות בשלום) הוא פסל המסמל שלום באמצעות אינטגרציה אירופית, ובו בזמן שואף להדגים את הסיסמה של האיחוד האירופי: "מאוחדים בגיוון". הוא ממוקם בגן של מנזר ואן מרלנט (הספרייה של הנציבות האירופית) ברובע האירופי של בריסל, בלגיה. הפסל עשוי משרף ומשקלו הוא כמעט 800 קילוגרם. <ref></ref> הוא נחנך ב־9 בדצמבר 2003 על ידי ניל קינוק וויויאן רדינג, אשר היו אז סגן־נשיא הנציבות האירופית ונציבת האיחוד האירופי לתרבות בהתאמה. שנת 2003 הייתה "השנה האירופית של אנשים עם מוגבלויות", והצטרפות עשר מדינות חברות נוספות לאיחוד האירופי חיכתה מעבר לפינה.

הפסל יוצר, עוצב, לוטש ונצבע על ידי ילדים לקויי ראייה בפיקוחו של האמן הצרפתי ברנרד רומיין, שרצה להוכיח כי נכות איננה גורם פוסל. הזרועות המשולבות בחוזקה, מסמלות את העמים המגוונים מבחינה תרבותית של אירופה, ומניפות יחד כדור המזכיר את דגל אירופה, אשר עליו מונחת יונת שלום.

== הערות שוליים ==

== קישורים חיצוניים ==

* [http://www.bernardromain.net אתר ברנרד רומיין]
* [http://ec.europa.eu/oib/art_en.cfm נציבות אירופאית]
* 
קטגוריה:פסלים (יצירות)
קטגוריה:האיחוד האירופי: סמלים
קטגוריה:בריסל: יצירות אמנות
קטגוריה:יצירות משנת 2003
החלטה 2728 של מועצת הביטחון של האו"ם

החלטה 2728 של מועצת הביטחון של האו"ם, שהתקבלה ב-25 במרץ 2024, קוראת להפסקת אש מיידית במלחמת חרבות ברזל במהלך חודש הרמדאן שתוביל להפסקת אש קבועה ובת קיימא, לשחרור מיידי וללא כל תנאי של כל החטופים, ולהרחבת הסיוע ההומניטרי לאוכלוסייה ברצועת עזה. ההחלטה אושרה על ידי 14 מתוך 15 חברי המועצה בעוד שארצות הברית נמנעה.

== רקע ==
החלטה 2728 הוצעה על ידי עשר המדינות המתחלפות במועצת הביטחון, בעקבות הווטו שהטילו סין ורוסיה ב-22 במרץ 2024 על הצעת החלטה של ארצות הברית להפסקת אש בעזה.<ref></ref>

== נוסח ההחלטה ==
מועצת הביטחון של האו"ם, המונחית על ידי המטרות והעקרונות של מגילת האומות המאוחדות, מזכירה כאן את כל החלטותיה הרלוונטיות לגבי המצב במזרח התיכון, כולל השאלה הפלסטינית, חוזרת על דרישתה כי כל הצדדים יעמדו בהתחייבויותיהם על פי המשפט הבינלאומי, לרבות המשפט ההומניטרי הבינלאומי ודין זכויות האדם הבינלאומי, ובעניין זה מוקיעה כל התקפות נגד אזרחים ומטרות אזרחיות, כמו גם כל אלימות ופעולות איבה נגד אזרחים, וכל מעשה טרור, ומזכירה כי לקיחת בני ערובה אסורה על פי החוק הבינלאומי, תוך הבעת דאגה עמוקה מהמצב ההומניטרי הקטסטרופלי ברצועת עזה, מכירה במאמצים הדיפלומטיים המתמשכים של מצרים, קטר וארצות הברית, שמטרתם להגיע להפסקת פעולות האיבה, לשחרור החטופים ולהגברת האספקה וההפצה של סיוע הומניטרי,

# דורשת הפסקת אש מיידית לחודש הרמדאן שתכובד על ידי כל הצדדים ותוביל להפסקת אש בת קיימא, וכן דורשת שחרור מיידי וללא תנאי של כל בני הערובה, וכן הבטחת גישה הומניטרית אליהם כדי לתת מענה לצרכיהם הרפואיים וההומניטריים, וכן דורשת מהצדדים לעמוד בהתחייבויותיהם על פי המשפט הבינלאומי ביחס לכל האנשים שבחזקתם;
# מדגישה את הצורך הדחוף להרחיב את זרימת הסיוע ההומניטרי ולחיזוק ההגנה על אזרחים בכל רצועת עזה וחוזרת על דרישתה להסרת כל החסמים למתן סיוע הומניטרי נרחב, בהתאם לחוק ההומניטרי הבינלאומי. וכן החלטות 2712 (2023) ו-2720 (2023);
# מחליטה להישאר מעורבת באופן פעיל בנושא.

== ההצבעה ==
* חברים קבועים במועצת הביטחון מודגשים

{| class="wikitable"
!בעד (14)
!נמנע (1)
!נגד (0)
|-
|
|
|
|-
|
|
|
|-
|
|
|
|-
|
|
|
|-
|
|
|
|-
|
|
|
|-
|
|
|
|-
|
|
|
|-
|
|
|
|-
|
|
|
|-
|
|
|
|-
|
|
|
|-
|
|
|
|-
|
|
|
|}

==תגובות==
מייד לאחר ההצבעה בירך מזכ"ל האו"ם, אנטוניו גוטרש, על ההחלטה בפוסט בטוויטר וכתב כי יש ליישם את ההחלטה.

ראש ממשלת ישראל, בנימין נתניהו, אמר כי ההחלטה מחזקת את חמאס, ומעניקה לו תקווה שהקהילה הבינלאומית תכפה על ישראל הפסקת אש בלי שחרור החטופים. בנוסף, הוא ביטל משלחת ישראלית שעמדה לצאת לארצות הברית.

המשקיף הקבוע הפלסטיני באו"ם, ריאד מנסור, בירך על ההחלטה תוך שהוא קורא לאכיפתה. בחמאס בירכו על ההחלטה, והצהירו כי הם מוכנים "לעסוק בתהליך חילופי שבויים מיידי שיוביל לשחרור אסירים משני הצדדים".

==הערות שוליים==

2728
קטגוריה:2024 בפוליטיקה
ליגת הכדורגל הקנדית (2006)

ליגת הכדורגל הקנדית (באנגלית: Canadian Soccer League או בקיצור CSL ; בצרפתית: Ligue canadienne de soccer) היא ליגת מועדוני כדורגל קנדית מקצועית הממוקמת במחוז אונטריו, ועוקבת אחר ההיסטוריה שלה לליגת הכדורגל הלאומית הקנדית (CNSL).<ref name=":4"></ref><ref></ref>

נכון לשנת 2023, הוא מורכב משבע צוותים, כולם ממוקמים באונטריו.<ref></ref> העונה נמשכת בדרך כלל ממאי עד אוקטובר, כאשר רוב המשחקים משוחקים בסוף השבוע, ולאחר מכן פורמט פלייאוף שקובע את המנצח.

הליגה הוקמה בשנת 1998 בתור ליגת הכדורגל המקצוענית הקנדית (CPSL) מתוך ברית שנוצרה על ידי איגוד הכדורגל של אונטריו (OSA) עם ליגת הכדורגל הלאומית הקנדית.<ref></ref><ref name=":1"></ref>

== פורמט תחרות ==
=== פורמט אליפות ===
כיום ישנם שבעה מועדונים בליגת הפוטבול הקנדית. באופן מסורתי, במהלך עונת הליגה, קבוצות שיחקו לוח זמנים מאוזן של 18 או 22 משחקים מאפריל/מאי עד אוקטובר/נובמבר, כאשר שמונה הקבוצות המדורגות המובילות עלו לפלייאוף. בתום כל עונה, המועדון עם הכי הרבה נקודות מוכתר לאלוף העונה הסדירה.

=== תחרות גביע ===
ליגת הפוטבול הקנדית ערכה בעבר תחרות גביע חיסול יחיד המכונה גביע קנדה הפתוחה בכל עונה בליגה.<ref></ref><ref></ref>

== הערות שוליים ==

==קישורים חיצוניים==
* 

קנדה
קטגוריה:תחרויות כדורגל בקנדה
קטגוריה:קנדה: כדורגל
Trilogy (אלבום של אניגמה)

Trilogy (בעברית: טרִילוֹגִיָה) הוא מארז תקליטורים של הפרויקט המוזיקלי הגרמני אניגמה.<ref name=":0"></ref> המארז כולל את שלושת אלבומי האולפן הראשונים של אניגמה, (1990), (1993) ו- (1996), ואת כל ההוצאות של הפרויקט בין השנים 1990–1996.<ref name=":0" />

בממלכה המאוחדת זכה המארז להצלחה כאשר נמכר בלמעלה מ-60,000 עותקים בסך הכול.<ref name=":1"></ref>

== רשימת רצועות ==
האלבום כולל את כל הרצועות והשירים הנכללים בשלושת האלבומים הבאים:
* – אלבום הבכורה של אניגמה משנת 1990.
* – אלבום האולפן השני של אניגמה משנת 1993.
* – אלבום האולפן השלישי של אניגמה משנת 1996.

יחד, יוצרים השלושה מעין טרילוגיה של יצירות הפרויקט בין השנים 1990–1996.<ref name=":0" />

== נתוני מכירות ==
{| class="wikitable sortable"
!אזור
!הסמכה
!יחידות שהוסמכו/מכירות
|-
!הממלכה המאוחדת (BPI)<ref name=":1" />
|כסף
|60,000<small></small>
|-
| colspan="3" |<small>* נתוני מכירות המבוססים על הסמכה בלבד.</small><small>^ נתוני משלוחים המבוססים על הסמכה בלבד.</small><small> נתוני מכירות + סטרימינג המבוססים על הסמכה בלבד.</small>
|}

== קישורים חיצוניים ==

* [https://www.discogs.com/release/126865-Enigma-Trilogy Trilogy] באתר Discogs

== הערות שוליים ==

קטגוריה:אלבומי אוסף מ-1998
קטגוריה:אלבומי אניגמה
קטגוריה:אלבומי אוסף באנגלית
קטגוריה:אלבומים שהופקו על ידי מיכאל קרצו
קטגוריה:אלבומי חברת וירג'ין רקורדס
The Eyes of Truth

"The Eyes of Truth" (בעברית: "עֵינֵי הָאֱמֶת") הוא שיר של הפרויקט המוזיקלי הגרמני אניגמה. הוא פורסם ב-11 באפריל 1994 כסינגל השני מתוך אלבום האולפן השני שלהם, (1994).<ref name=":0"></ref> בדומה ל-"Age of Loneliness", הוא כולל דגימות של מוזיקת פולק מונגולית (בעיקר אלסין גאזרין זרגלי (Алсын газрын зэрэглээ)) ודגימות שנלקחו מאלבומה של אן דאדלי, Songs from the Victorious City.<ref></ref> הוא מכיל גם דגימות מהשיר "" של , "Kiss That Frog" של פיטר גבריאל, שידורים חוזרים של נאס"א שנדגמו מ-"Mare Tranquillitatis" בביצוע ואנגליס ו-"Dreaming While You Sleep" של ג'נסיס.

הווידאו קליפ הנלווה של "The Eyes of Truth" צולם ובוים באזורים הכפריים של נפאל.<ref></ref> בספוטיפיי צבר השיר למעלה מ-13 מיליון השמעות.<ref name=":0" />

== רשימת השמעה ==
* תקליטור סינגל
# "The Eyes of Truth" <small>(עריכת רדיו)</small> – 4:36
# "The Eyes of Truth" <small>(גרסת האלבום)</small> – 7:27
# "The Eyes of Truth" <small>(גטרדמרונג מיקס: "דמדומי האלים")</small> – 7:17
# "The Eyes of Truth" <small>(גרסת דאב)</small> – 5:34

== מיקומי שיא ==

== היסטוריית יציאות לאור ==
{|class="wikitable plainrowheaders"
!scope="col"|אזור
!scope="col"|תאריך יציאה
!scope="col"|פורמט
!scope="col"|חברת תקליטים
!scope="col"|מקור
|-
!scope="row"|אירופה
|11 באפריל 1994
|תקליטור
|rowspan="2"|וירג'ין
|style="text-align:center;"|<ref></ref>
|-
!scope="row"|הממלכה המאוחדת
|2 במאי 1994
|תקליט 7 אינץ' • תקליטור • קלטת שמע
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 1993
קטגוריה:סינגלים מ-1994
קטגוריה:שירי אניגמה
קטגוריה:שירים באנגלית
קטגוריה:שירים שנכתבו על ידי מיכאל קרצו
קטגוריה:שירים שהופקו על ידי מיכאל קרצו
קטגוריה:שירי העידן החדש
קטגוריה:סינגלים בהוצאת וירג'ין רקורדס
Age of Loneliness

"Age of Loneliness" (בעברית: "עִדַּן הַבְּדִידוּת") הוא שיר של הפרויקט המוזיקלי הגרמני אניגמה. הוא פורסם ב-8 באוגוסט 1994 כסינגל השלישי מתוך אלבום האולפן השני שלהם, (1994).<ref name=":0"></ref> את השיר הוציאו חברות התקליטים וירג'ין רקורדס ו-EMI רקורדס ברחבי העולם.<ref name=":0" />

השיר דורג במקום התשעה-עשר במצעד הסינגלים הסקוטי.<ref></ref> בספוטיפיי צבר השיר למעלה מ-9 מיליון השמעות.<ref></ref>

== רקע ==
אפשר להתייחס לשיר כגרסת רמיקס לשיר מוקדם יותר של אניגמה, "Carly's Song", שבו השיר היה במקור פשוט ובעל בקצב איטי יותר.<ref></ref><ref></ref> על השירה אחראית זמרת הפופ הגרמנייה סנדרה.<ref name=":0" /> הפזמון בשיר זה הוא ממקור מונגולי ויש בו גוון של מזמור גרגוריאני.<ref name=":0" /> הוא מבוסס על השיר הארוך המסורתי המונגולי, "Tosonguyn Oroygoor", שבוצע על ידי Dechinzundui Nadmid.<ref></ref><ref></ref> עבור גרסת "מיקס קלאב אניגמטי", נעשה שימוש בצלילי קוד מורס שנותנים לו גוון מהיר יותר.<ref name=":0" /> בקוד המורס נאמר ().

ברמיקס של "ג'אם & ספון", השיר מתחיל בקטע פסנתר קצר ורגוע.<ref></ref>

== ביקורת ==
אנג'לה לואיס מ-NME כתבה, .

== עטיפה ==
הרקע של העטיפה הבודדת לרוב בצבע לבן (או בז') ובמרכזה קלף טארוט. ניתן לראות את הדמות בכרטיס כקוסם במבט ראשון, אך האדם הוא למעשה סנטה קלאוס רזה שמעלה באוב צעצועים. המספר "7" המופיע בארבע פינות הקלף מציין שהשיר הוא הרצועה השביעית ב-The Cross of Changes.<ref></ref>

== רשימת השמעה ==
* תקליטור סינגל
# "Age of Loneliness" <small>(עריכת רדיו)</small> – 4:14
# "Age of Loneliness" <small>(עריכת רדיו קלאבי)</small> – 3:31
# "Age of Loneliness" <small>(קלאב מיקס אניגמטי – )</small> – 6:23
# "Age of Loneliness" <small>(ג'אם & ספון רמיקס – )</small> – 6:23
# "Age of Loneliness" <small>(גרסת האלבום)</small> – 5:19

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1993
קטגוריה:סינגלים מ-1994
קטגוריה:שירי אניגמה
קטגוריה:שירים באנגלית
קטגוריה:שירים שנכתבו על ידי מיכאל קרצו
קטגוריה:שירים שהופקו על ידי מיכאל קרצו
קטגוריה:שירים על בדידות
קטגוריה:שירים על זמן
קטגוריה:שירי העידן החדש
קטגוריה:סינגלים בהוצאת וירג'ין רקורדס
קטגוריה:סינגלים בהוצאת EMI רקורדס
Out from the Deep

"Out from the Deep" (בעברית: "הַחוּצָה מֵהָעֹמֶק") הוא שיר של הפרויקט המוזיקלי הגרמני אניגמה. הוא פורסם בשנת 1994 כסינגל הרביעי והאחרון מתוך אלבום האולפן השני שלהם, (1994).<ref name=":1"></ref> את השיר הוציאו חברות התקליטים וירג'ין רקורדס ו-EMI רקורדס ברחבי העולם.<ref name=":1" />

עטיפת הסינגל היא גרסה פשוטה של The Cross of Changes.<ref name=":1" /> בשיר נעשה שימוש בפורמט רוק מסורתי יותר בהשוואה לצליל האלקטרוני של אניגמה.<ref name=":2"></ref> השיר מכיל דגימה מתוך "The Calling" של A Positive Life.<ref name=":1" /> מיכאל קרצו מבצע בו קטע שירה.<ref name=":2" /> במרוצת השנים, צבר "Out from the Deep" מיליוני השמעות בספוטיפיי.<ref></ref>

המילים של הבית השני זהות לאלו של רצועת הפתיחה של "Second Chapter".<ref></ref> הווידאו קליפ שלו צולם והופק בלונדון.<ref name=":2" />

== וידאו קליפ ==
בקליפ לשיר, אותו ביים הבמאי הוונצואלי אנחל גרסיה (שבמקביל עם קליף גסט, זכה בתחרות Make My Video של MTV לשיר "True Blue" של מדונה ב-1986), צוללן נתקל בצוללת עתיקה דמוית אטלנטיס. הוא מתהלך בעיר בדומה לקליפ של "". עד מהרה הוא מבין שהוא יכול לנשום בלי בלון החמצן. בסופו של דבר, הוא מנסה ליצור קשר עם אישה בעלת יופי מוזר, כשקצות אצבעותיהן נוגעות, כל הדמויות מתעוררות מסביבם לחיים. בהמשך לכך, מוצג חורבן העיר. כל היצורים שקמו לתחייה חוזרים למצבם הקודם – ציורי קיר. עם זאת, החורבן משפיע גם על הצוללן. במהלך הקליפ, ניתן לשמוע את מיכאל קרצו שר ().<ref name=":2" />

== רשימת השמעה ==
* תקליטור סינגל
# "Out from the Deep" <small>(עריכת רדיו)</small> – 4:27
# "Out from the Deep" <small>(גרסת רוק)</small> – 6:44
# "Out from the Deep" <small>(טראנס מיקס )</small> – 5:49
# "Out from the Deep" <small>(עריכת רדיו מקוצרת)</small> – 3:30

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1993
קטגוריה:סינגלים מ-1994
קטגוריה:שירי אניגמה
קטגוריה:שירים באנגלית
קטגוריה:שירים שנכתבו על ידי מיכאל קרצו
קטגוריה:שירים שהופקו על ידי מיכאל קרצו
קטגוריה:שירי העידן החדש
קטגוריה:סינגלים בהוצאת וירג'ין רקורדס
קטגוריה:סינגלים בהוצאת EMI רקורדס
Voyageur (שיר)

"Voyageur" (בעברית: "נוֹסֵעַ") הוא שיר של הפרויקט המוזיקלי הגרמני אניגמה. הוא פורסם ב-29 בספטמבר 2003 כסינגל המוביל מתוך אלבום האולפן החמישי שלהם, (2003).<ref name=":0"></ref> את השיר הוציאה חברת התקליטים וירג'ין רקורדס ברחבי העולם על גבי תקליטור נלווה.<ref></ref>

השיר כולל שירה נוספת של הזמרת סנדרה.<ref name=":0" /> "Voyageur" הוקלט באולפני א.ר.ט. שהיו אולפנים בביתו של מיכאל קרצו באי איביזה, ופורסם שנתיים לאחר הסינגל האחרון שהוציאו אניגמה, "Turn Around". הווידאו קליפ הנלווה שלו צולם בפראג, צ'כיה.<ref name=":2"></ref> גרסת הפרומו שלו שהופצה על גבי תקליט 12 אינץ' יצאה במהדורה מוגבלת.<ref></ref>

== וידאו קליפ ==
בווידאו קליפ הרשמי של "Voyageur", המתחיל בכך שרואים בחורה מבוהלת עם משקפי שמש כשהיא מנסה לגשש היכן נמצאת. סצנות משולבות בהן ניתן לראות מספר אנשים שונים מוצגות ולאחר מכן את אותה הבחורה כשהיא בתוך מונית. הצבעים של הקליפ נחשבים לקרים ודהויים.<ref name=":2" /> לאורכו של הקליפ מתחילה הבחורה לנוע בצורה רובוטית וכך גם הסובבים שלה. סצנה נוספת שצולמה במסעדה מגוללת את אותן התנועות. בסופו של הקליפ, ניתן לראותה כשהיא נכנסת לתוך בניין המגורים והצבעים מתחלפים לחמים.<ref name=":2" />

נכון לאוגוסט 2024 עומד מונה הצפיות של הקליפ על למעלה מ-3.5 מיליון צפיות.<ref name=":2" />

== רשימת השמעה ==

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2003
קטגוריה:סינגלים מ-2003
קטגוריה:שירי אניגמה
קטגוריה:שירים באנגלית
קטגוריה:שירים שנכתבו על ידי מיכאל קרצו
קטגוריה:שירים שהופקו על ידי מיכאל קרצו
קטגוריה:שירי העידן החדש
קטגוריה:סינגלים בהוצאת וירג'ין רקורדס
סלייס גמל

סלייס גמל בע"מ (בעבר "קל גמל") הוא בית השקעות ישראלי בבעלות משפחות גולדברג (51%) וטוקטלי (49%) הפועל החל משנת 2012. נכון לסוף 2023, החברה מנהלת נכסים בהיקף של כ-4.2 מיליארד ש"ח של כ-94,000 עמיתים במספר מסלולים: קופות גמל, קופות גמל להשקעה, קופות גמל בניהול אישי וקרנות השתלמות. 

בדצמבר 2023 מינתה רשות שוק ההון, ביטוח וחיסכון את אפי סנדרוב למנהל מיוחד בחברה, לאחר שנמצאו בה ליקויים בניהול קופות הגמל ובשל חשש כבד ליכולת השבת הכספים לעמיתים. בהמשך הוקפאו כספי העמיתים בחברה ואף יוחס לה ביצוע הונאת פונזי.

פרשת סלייס נחשבת להונאת הכספים הגדולה ביותר של מוסד פיננסי מפוקח בהיסטוריה של מדינת ישראל. היקף הכספים שאבדו מוערך ב-800 מיליון ש"ח (פי ארבעה מהיקף הכספים בפרשת המעילה בבנק למסחר).

== פרשת סלייס ==
בפברואר 2023 החלה רשות שוק ההון בביקורת במהלכה נתגלו ליקויים חמורים בהתנהלות החברה המעלים חשש לכספי העמיתים המושקעים בחברה. בדצמבר 2023 מונה אפי סנדרוב, מנכ"ל חברת "עמיתים" למנהל המיוחד של החברה, בצעד תקדימי שלא נעשה כמוהו לגוף פנסיוני בהיסטוריה של מדינת ישראל. לפי סנדרוב, החברה השתמשה בכספים של עמיתים שהופקדו בקופות הגמל בניהול אישי כאמצעי תשלום לעמיתים אחרים של קופות גמל בניהול אישי, אשר ביצעו משיכה או ניוד, וזאת לפני שכספי העמיתים המושכים התקבלו מן הקרנות בהן השקיעו ואשר מהם הייתה אמורה החברה לבצע את תשלומי המשיכות או הניוד. כמו כן, החברה לא פתחה לכל עמית בקופת גמל אישית חשבון אצל חבר בורסה כפי שמחייב החוק וכן כ-800 מיליון ש"ח הושקעו בנכסים שאינם מותרים על פי חוק.

== קישורים חיצוניים ==
* 
* 
* 

==הערות שוליים==

קטגוריה:בתי השקעות ישראלים
קטגוריה:תל אביב-יפו: חברות
קטגוריה:ישראל: חברות שהוקמו ב-2012
סם גריידי

סמואל (סם) לואיס גריידי ה-3 (באנגלית: Samuel (Sam) Louis Graddy III; נולד ב-10 בפברואר 1964) הוא אתלט עבר אמריקאי, סגן אלוף אולימפי (לוס אנג'לס 1984), סגן אלוף עולם באולם (פריס 1985), זוכה מדליית ארד באוניברסיאדה (אדמונטון 1983) וסגן המשחקים הפאן-אמריקאיים (קרקאס 1983) בריצת 100 מטר. אלוף אולימפי (לוס אנג'לס 1984), אלוף האוניברסיאדה (קרקאס 1983), אלוף המשחקים הפאן-אמריקאיים (קרקאס 1983) ושיאן עולם (1984–1990) בריצת שליחים 4x100 מטר.

עם סיום קריירת האתלטיקה עבר לשחק מספר שנים פוטבול בנבחרות מהNFL.

== ביוגרפיה ==
סם גריידי נולד ב-1964 בגפני, קרוליינה הדרומית וגדל באטלנטה. המשיך לימודיו באוניברסיטת טנסי, נוקסוויל, טנסי. כספורטאי התמחה בריצות קצרות ואף זכה בשתי מדליות אולימפיות ובהמשך שיחק בליגת ה־NFL.

=== 1983 ===
באוניברסיאדה שנערכה באדמונטון, קנדה זכה בשתי מדליות, זהב וארד. מדליית ארד בריצת 100 מטר בתוצאה של 10.42 שניות, אחרי שידי אימו מניגריה (10.33 שניות) ודסאי ויליאמס מקנדה (10.37 שניות). מדליית זהב בריצת שליחים 4x100 מטר בתוצאה של 38.5 שניות לפני קנדה (38.69 שניות) וברית המועצות (39.04 שניות).

ב שנערכו בקרקאס, ונצואלה זכה בשתי מדליות, זהב וכסף. מדליית כסף בריצת 100 מטר בתוצאה של 10.18 שניות, אחרי לאונרדו פנלוור (10.06 שניות) ולפני אוסוולדו לארה (10.21 שניות), שניהם מקובה ומדליית זהב בריצת שליחים 4x100 מטר בתוצאה של 38.49 שניות לפני קובה (38.55 שניות) וברזיל (39.08 שניות)

=== 1984 ===
באליפות ארצות הברית שנערכה בסן חוזה, קליפורניה זכה במדליית זהב בריצת 100 מטר בתוצאה של 10.28 שניות, לפני אמיט קינג (10.34 שניות) ומל לטני (10.35 שניות).
==== סגן אלוף אולימפי ====
באולימפיאדת לוס אנג'לס זכה בשתי מדליות, זהב וכסף. מדליית כסף בריצת 100 מטר בתוצאה של 10.19 שניות, אחרי בן ארצו קרל לואיס (9.99 שניות) ולפני בן ג'ונסון מקנדה (10.22 שניות) ומדליית זהב בריצת שליחים 4x100 מטר ביחד עם רון בראון, קלווין סמית וקרל לואיס בשיא עולם חדש של 37.83 שניות, לפני ג'מייקה (38.62 שניות) וקנדה (38.70 שניות).

=== 1985 ===
במשחקים העולמיים באולם, שנערכו בפריס, צרפת זכה במדליית כסף בריצת 60 מטר בתוצאה של 6.63 שניות אחרי בן ג'ונסון מקנדה (6.62 שניות) ולפני רונלד דסרואלס מבלגיה (6.68 שניות).

===1987===
ב-1987, עם סיום לימודיו באוניברסיטת טנסי, חתם גריידי על חוזה משחקים בקבוצת דנוור ברונקוס מליגת הפוטבול האמריקאית. ב-1989 חתם בקבוצת "לוס אנג'לס ריידרז" שם שיחק עד פרישתו מספורט ב-1992. בתקופה ששיחק פוטבול ב"לוס אנג'לס ריידרז" נרשמו לזכותו 18 תפיסות בהן עבר מרחק של 477 יארד (כ-440 מטר) ומתוכן השיג 3 טאצ'דאון.

== קישורים חיצוניים ==

* [https://worldathletics.org/athletes/united-states/sam-graddy-14358562 סם גריידי], באתר worldathletics.org
* [https://trackandfieldnews.com/history-of-us-nationals-results-100-meters-men/ HISTORY OF US NATIONALS RESULTS: 100 METERS – MEN], באתר trackandfieldnews.com
* [https://www.pro-football-reference.com/players/G/GradSa00.htm סם גריידי], באתר pro-football-reference.com
* [https://utsports.com/sports/football/roster/sam-graddy/16251 סם גריידי], באתר אוניברסיטת טנסי

== הערות שוליים ==

קטגוריה:אתלטים אפרו-אמריקאים
קטגוריה:אצנים אמריקאים
קטגוריה:שיאני עולם באתלטיקה
קטגוריה:אלופים אולימפיים: ריצת 4x100 מטרים (גברים)
קטגוריה:אלופים אולימפיים אמריקאים: אתלטיקה
קטגוריה:זוכי מדליית כסף אולימפית אמריקאים: אתלטיקה
קטגוריה:אתלטים באולימפיאדת לוס אנג'לס (1984)
קטגוריה:בוגרי אוניברסיטת טנסי
קטגוריה:אמריקאים שנולדו ב-1964
X's

X's הוא אלבום האולפן השלישי של הלהקה האמריקאית Cigarettes After Sex. האלבום יצא לאור ב-12 ביולי 2024, על ידי חברות התקליטים פרטיזן רקורדס ו-Spanish Prayers.

==רקע והכרזה==
לאחר צאת אלבום האולפן השני של הלהקה, Cry (2019), הם הוציאו מספר סינגלים שהוקלטו במהלך הסשנים של אלבומם בעל שם הלהקה.<ref></ref> האלבום X's מייצג את המוזיקאי הראשי גרג גונזלס נוגע ב"בלדות פופ סלואו דאנס" של שנות ה-70 וה-80, בעוד המילים עוסקות ברומנטיקה ואינטימיות.<ref></ref> לגונזלס, האלבום "מרגיש אכזרי". המוזיקאי חשף איך הוא בעצם צריך "לכתוב" ו"לשיר" על אובדן (של מערכת יחסים של ארבע שנים), במקום רק לדבר על זה שפשוט "ישרוט את פני השטח".<ref name="Tour"></ref> רק אז, הוא יוכל "ללמוד מזה" או "לחיות" את זה מחדש במקום רק לנסות לשכוח מזה.<ref></ref>

הסינגל המוביל של האלבום, "Tejano Blue", יצא לאור ב-28 בפברואר 2024. האלבום הוכרז רשמית באותו יום.<ref name="Tejano Blue"></ref> השיר נוצר בהשראת חייו של גונזלס בעיר הולדתו, אל פאסו, טקסס, שגם אמר:

==רשימת רצועות==

== מיקומי שיא ==

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור X's
!אזור
!תאריך יציאה
!פורמט (ים)
!חברת תקליטים
!הערות
|-
!rowspan="2" |כלל העולם
|12 ביולי 2024
|הורדה דיגיטלית • הזרמת מוזיקה • תקליטור • תקליט
|פרטיזן רקורדס • Spanish Prayers
|<ref></ref>
|}

==קישורים חיצוניים==

==הערות שוליים==

קטגוריה:אלבומי 2024
קטגוריה:אלבומים באנגלית